OpenLLM-France/wikimedia huggingface dataset:
# Arcynopteryx jezoensis

Arcynopteryx jezoensis és una espècie d'insecte plecòpter pertanyent a la família dels perlòdids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Àsia: el Japó.

## Referències

* ↑ Klapálek, 1904. Rozpr. Ceské. Akad. 13(17):7. «Rozpravy České akademie věd a umění: (Mathematicko-přírodovědecká). - Česká akademie věd a umění. II. Třída - Google Llibres». [Consulta: 7 octubre 2012].
* ↑ uBio (anglès)
* ↑ Okamoto, 1912. Trans. Sapporo. Nat. Hist. Soc. 4:108. «Enllaç».
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ Search System of Japanese Red Data Arxivat 2016-03-03 a Wayback Machine. (japonès)
* ↑ Neurópteros (Ins.) del Japón (castellà) i (llatí)

## Bibliografia

* Illies, 1966. Das Tierreich 82:354.

## Enllaços externs

* Encyclopedia of Life (anglès)
* Perlodidae Species Listing (anglès)
# Batalla del riu Yalu (1894)

La batalla del riu Yalu també anomenada simplement "la batalla de Yalu" va tenir lloc el 17 de setembre de 1894. Fou una batalla naval en la qual s'hi comprometeren les armades de l'imperi de la dinastia Qing de la Xina i de l'imperi del Japó, i va ser la batalla naval més gran de la Primera Guerra Sinojaponesa. El riu Yalu conforma la frontera entre Xina i Corea. Malgrat el seu nom, la batalla es va lliurar en realitat a la desembocadura d'aquest riu, al Mar Groc. Una flota japonesa al comandament de l'almirall Sukeyuki Ito tractava d'obstaculitzar el desembarcament de tropes xineses protegides per una flota sota el comandament de l'almirall Ding Ruchang.

## Antecedents

Després de la batalla de Pyongyang, els japonesos van avançar cap al nord fins al riu Yalu sense oposició. Els xinesos havien decidit abandonar el nord de Corea i defensar-se de la riba nord del riu Yalu i el comandament del Primer exèrcit japonès va ser lliurat pel mariscal Yamagata al general Nozu per raons de salut. El comandament de la 5a divisió va ser assumida pel tinent general Yasukata Oku.
Els xinesos disposaven de vaixells de disseny més antiquats per la tradicional reticència xinesa a la modernitat, però amb millor blindatge i incloïen nombroses muntures d'armes gran calibre, de deu i vuit polzades (203 mm). No obstant això, els xinesos no s'havien exercitat en pràctiques de tir durant els mesos previs a la batalla, i els artillers xinesos no estaven preparats per l'estrès de l'artilleria sota el foc.
Molts dels vaixells de guerra més recents de la Marina Imperial Japonesa van ser construïts en drassanes angleses, franceses i alemanyes, i eren més ràpids i tenien una freqüència de foc més elevada. Al començament de la guerra, el Japó podia desplegar una força total de 120.000 homes en dos exèrcits i una flota composta per 12 creuers moderns, tot i que no tenia cuirassats.

## Batalla

El 17 de setembre 1894 la Marina Imperial Japonesa va destruir vuit dels 12 vaixells de guerra davant la desembocadura del Yalu Beiyang. La flota xinesa després es va retirar darrere de les fortificacions de Weihaiwei.

## Conseqüències

Els xinesos havien portat a terme amb èxit el seu desembarcament de tropes, i es van retirar a Port Arthur i després a Weihaiwei, on va ser finalment destruïda per un atac combinat de terra i naval. Els japonesos es van retirar, possiblement, a causa del temor d'un atac nocturn amb torpedes i per de la manca de municions.

## Referències

* ↑ (anglès) Eric W. Osborne, Cruisers and battle cruisers: an illustrated history of their impact, p.58
* ↑ (anglès) S. C. M. Paine, The Sino-Japanese War of 1894-1895: perceptions, power, and primacy, p.180
* ↑ (anglès) S. C. M. Paine, The Sino-Japanese War of 1894-1895: perceptions, power, and primacy, p.166
# Yanga

Yanga és un municipi de l'estat de Veracruz. Yanga és el cap de municipi i principal centre de població d'aquesta municipalitat. Aquest municipi és a la part sud de l'estat de Veracruz. Limita al nord amb el municipi de Veracruz, al sud amb Soledad Doblado, a l'oest amb l'estat d'Hidalgo i a l'est amb Temapache.

## Referències

* ↑ Monografia municipal de Yanga Arxivat 2016-10-11 a Wayback Machine., INAFED, 2015. (castellà)
# Fontaine-les-Bassets

Fontaine-les-Bassets és un municipi francès situat al departament de l'Orne i a la regió de Normandia. L'any 2007 tenia 115 habitants.

## Demografia
### Població

El 2007 la població de fet de Fontaine-les-Bassets era de 115 persones. Hi havia 48 famílies de les quals 20 eren unipersonals (8 homes vivint sols i 12 dones vivint soles), 8 parelles sense fills i 20 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 63 habitatges, 46 eren l'habitatge principal de la família, 9 eren segones residències i 8 estaven desocupats. Tots els 62 habitatges eren cases. Dels 46 habitatges principals, 42 estaven ocupats pels seus propietaris i 4 estaven llogats i ocupats pels llogaters; 1 tenia dues cambres, 7 en tenien tres, 8 en tenien quatre i 31 en tenien cinc o més. 37 habitatges disposaven pel capbaix d'una plaça de pàrquing. A 25 habitatges hi havia un automòbil i a 17 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Fontaine-les-Bassets el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 4 |
| 0 | 75 a 79 | 0 |
| 4 | 70 a 74 | 8 |
| 0 | 65 a 69 | 0 |
| 8 | 60 a 64 | 4 |
| 4 | 55 a 59 | 4 |
| 0 | 50 a 54 | 4 |
| 0 | 45 a 49 | 0 |
| 4 | 40 a 44 | 4 |
| 4 | 35 a 39 | 0 |
| 8 | 30 a 34 | 4 |
| 4 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 4 | 10 a 14 | 0 |
| 4 | 5 a 9 | 4 |
| 4 | 0 a 4 | 4 |

## Economia

El 2007 la població en edat de treballar era de 65 persones, 50 eren actives i 15 eren inactives. De les 50 persones actives 43 estaven ocupades (24 homes i 19 dones) i 7 estaven aturades (4 homes i 3 dones). De les 15 persones inactives 4 estaven jubilades, 7 estaven estudiant i 4 estaven classificades com a «altres inactius».

### Activitats econòmiques

Els 2 establiments que hi havia el 2007 eren d'empreses de construcció.
L'any 2000 a Fontaine-les-Bassets hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Fontaine-les-Bassets a l'INSEE.
* Évolution et structure de la population Fitxa amb el detall de dades de Fontaine-les-Bassets a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Santíssimo Nome de Jesus

Santíssimo Nome de Jesus és una freguesia (parròquia civil) de Cap Verd. Cobreix la part oriental del municipi de Ribeira Grande de Santiago, a l'Illa de Santiago.

## Subdivisions

La freguesia consta dels següents assentaments, amb població segons el cens de 2010:
* Bota Rama (pop: 153)
* Calabaceira (pop: 366)
* Cidade Velha (pop: 1,214)
* Costa Achada (pop: 21)
* João Varela (pop: 394)
* Salineiro (pop: 1,113)
* São Martinho Grande (pop: 593)
# Gabriel Marcillac

Gabriel Marcillac (Montpeller, 9 d'agost de 1904 - Châteauroux, 4 d'octubre de 1984) va ser un ciclista francès que fou professional del 1923 fins al 1933. Combinà el ciclisme en pista amb la carretera.

## Palmarès

* 1922
** 1r a la París-Évreux
* 1925
** 1r a la París-Contres
* 1927
** 1r al Critérium des As
* 1928
** 1r als Sis dies de Marsella (amb Georges Faudet)
* 1933
** 1r de les 24 hores de Montpeller (amb Jules Merviel)

## Enllaços externs

* Fitxa a cyclebase.nl
* Fitxa a sitiodeciclismo.net
* Fitxa a museociclismo.it
# Luogufengita

La luogufengita és un mineral de la classe dels òxids.

## Característiques

La luogufengita és un òxid de fórmula química Fe₂O₃. Va ser aprovada com a espècie vàlida per l'Associació Mineralògica Internacional l'any 2016. Cristal·litza en el sistema ortoròmbic. És un mineral polimorf de la maghemita i de l'hematites.

## Formació i jaciments

Va ser descoberta al complex volcànic de Menan, a l'àrea de Rexburg del comtat de Madison, Idaho (Estats Units). Es tracta de l'únic indret on ha estat trobada aquesta espècie, sent a més el primer mineral descobert en aquesta localitat.

## Referències

* ↑ «Luogufengite» (en anglès). Mindat. [Consulta: 26 novembre 2016].
* ↑ «Menan Volcanic Complex, Rexburg Area, Madison Co., Idaho, USA» (en anglès). Mindat. [Consulta: 26 novembre 2016].
# El gos dels Baskerville

* Per a altres significats, vegeu «El gos dels Baskerville (desambiguació)».
El gos dels Baskerville (títol original en anglès: The Hound of the Baskerville) és la tercera novel·la d'Arthur Conan Doyle que té com a protagonista principal a Sherlock Holmes. Va ser publicada per entregues en el Strand Magazine entre 1901 i 1902. La novel·la està principalment ambientada a Dartmoor, en Devon al Comtat Oest d'Anglaterra. Conan Doyle va escriure aquesta història poc després de tornar de Sud-àfrica, on havia treballat com a metge voluntari a The Langman Field Hospital a Bloemfontein. Va ser assistit en l'argument per un periodista de 30 anys del Daily Express anomenat Bertram Fletcher Robinson (1870-1907). Les seves idees provenen de la llegenda de Richard Cabell, que va ser la inspiració de la llegenda dels Baskerville. La seva tomba es pot veure en un poble anomenat Buckfastleigh.
Squire Richard Cabell va viure durant el 1600 i va ser l'escuder local a Buckfastleigh. Tenia una passió per la caça i era el que en aquells dies es descrivia com un "home monstruosament dolent". El va guanyar aquesta reputació per, entre altres coses, la seva immoralitat i d'haver venut la seva ànima al diable. També es rumorejava que havia assassinat la seva dona. El 5 juliol 1677 ell va morir i el van enterrar al seu sepulcre, però això va ser només el començament de la història. La nit del seu enterrament va aparèixer un fantasma amb forma de gos caminant per tot l'erm i udolant en la seva tomba. Des d'aquesta nit en endavant que es pot trobar el fantasma en l'aniversari de la seva mort. Si aquest no se'n va de caça, se'l pot trobar a la tomba udolant i cridant.
La descripció de Conan Doyle del Baskerville Hall es va inspirar en una visita al Cromer Hall a Norfolk. Alguns elements de la història van ser inspirats per una estada en el Reial Links Hotel a Cromer, on Conan Doyle va sentir parlar per primera vegada la història del Black Shuck, el gos fantasma de la zona de Cromer, que es diu que camina entre Overstrand a l'est i East Runton a l'oest.

## Vegeu també

* The Hound of the Baskervilles (pel·lícula de 1939)
* El gos dels Baskerville (pel·lícula de 1959)
* El gos dels Baskerville (pel·lícula de 2002)
* The Top 100 Crime Novels of All Time

## Enllaços externs

* El gos dels Baskerville al Projecte Gutenberg (anglès)
* El gos dels Baskerville en format HTML (anglès)
# Bill Shipsey

Bill Shipsey (Waterford, 22 de juny de 1958) és un activista irlandès pels drets humans, productor d'esdeveniments, consultor, barrister i fundador de l'Art for Amnesty (programa artístic de l'associació Amnistia Internacional). Shipsey va estudiar a la National School de Dunmore East, la formació secundària a Castleknock College de Dublín. A la universitat va estudiar una llicenciatura de dret civil a la University College Dublin del 1976 al 1979 i a King's Inns Dublin del 1979 al 1980.
El gener de 2021, fou una de les 50 personalitats que signar el manifest «Dialogue for Catalonia», promogut per Òmnium Cultural i publicat a The Washington Post i The Guardian, a favor de l'amnistia dels presos polítics catalans i del dret d'autodeterminació en el context del procés independentista català. Els signants lamentaren la judicialització del conflicte polític català i conclogueren que aquesta via, lluny de resoldre'l, l'agreuja: «ha comportat una repressió creixent i cap solució». Alhora, feren una crida al «diàleg sense condicions» de les parts «que permeti a la ciutadania de Catalunya decidir el seu futur polític» i exigiren la fi de la repressió i l'amnistia per als represaliats.

## Referències

* ↑ «Bill Shipsey BILL SHIPSEYIRISH HUMAN RIGHTS ACTIVIST» (en anglès). https://peoplepill.com.+[Consulta: 26 juliol 2019].
* ↑ «Bill Shipsey» (en angès). https://ie.linkedin.com,+10-07-2026.+[Consulta: https://ie.linkedin.com/in/billshipsey].
* ↑ «Vineyard Gazette - Cerca d'arxius de Google Notícies» (en anglès). https://news.google.com,+26-07-2019.+[Consulta: 26 juliol 2019].
* ↑ «Artists and activists join inauguration of Amnesty International's Americas regional Human Rights Centre in Mexico City» (en anglès). https://www.amnesty.org,+26-07-2019.+[Consulta: 26 juliol 2019].
* ↑ «Mandela honoured as an Ambassador of Conscience» (en anglès). https://www.independent.ie,+26-07-2019.+[Consulta: 26 juliol 2019].
* ↑ «Yoko Ono, Dilma Rousseff i 5 Nobels, en un manifest d'Òmnium per l'amnistia dels presos». 324cat, 04-01-2021. [Consulta: 4 gener 2021].
# Xylaria mali

Xylaria mali és un fong fitopatogen que causa la podridura de l'arrel en diversos arbres fruiters.

## Descripció

Presenta un estroma de forma cilíndrica a espatulada, altament irregular, en general aplanat, no ramificat o ramificat des de la base, formant configuracions en forma de digitacions irregulars. L'estroma, en els primers estadis, és de color blanc, groguenc o marró grisenc i groc ataronjat als àpexs, quan l'estroma madura, es torna de color marró i finalment negre. Aquests trets fan que siguin una espècie fàcilment identificable.
És un patogen virulent del pomer amb potencial de danyar altres arbres, present a l'Oest Mitjà i al Sud-Est dels Estats Units d'Amèrica.

## Bibliografia

Rogers, J. D. (1984). Xylaria acuta, Xylaria cornu-damae, and Xylaria mali in continental United States. Mycologia, 23-33.
# Front democràtic d'Estudiants Kuki

El Front democràtic d'Estudiants Kuki (Kuki Students Democratic Front KSDF) és una organització política de Birmània fundada el 12 de desembre de 1993 a Moreh, a Manipur (Índia), per estudiants kukis fugits de Birmània el 1988 després de la revolta nacional contra la dictadura. Té també delegacions a Malàisia, Corea del Sud i Tailàndia. Dona suport a les accions polítiques i armades que defensen els drets nacionals i lluiten contra la dictadura per l'establiment de la democràcia i els drets humans; principalment donen suport a la Lliga Nacional per la Democràcia de Daw Aung San Suu Kyi. La seva bandera és vermella amb un cantó de franges horitzontals verd, blau, groc amb estel de sis puntes blanc al mig de les tres.

## Enllaços externs

* Pàgina de l'organització Arxivat 2009-05-01 a Wayback Machine.
# Luotuo Xianwu

Luotuo Xianwu (xinès tradicional: 駱駝獻舞, xinès simplificat: 骆驼献舞, pinyin: Luòtuo Xiànwǔ, literalment 'La dansa del camell', traduït alternativament com Camell presentant una dansa) és un curtmetratge d'animació xinés en blanc i negre fet l'any 1935 per tres dels germans Wan. Es considera la primera animació sonora en la història de la Xina.

## Història

Es creu que el segment és una mostra tecnològica del so d'un clip d'animació. Es desconeix si el so consistia només en música o si contenia paraules reals pronunciades.

## Referències

* ↑ «人民画报-百年中国动画发展之路». Renmin Huabao, 05-07-2023. [Consulta: 8 gener 2024].
* ↑ Du, Daisy Yan. Animated Encounters: Transnational Movements of Chinese Animation, 1940s–1970s (en anglès). University of Hawaii Press, 2019-02-28. ISBN 978-0-8248-7751-4.
* ↑ Lent, John A.; Ying, Xu. Comics Art in China (en anglès). Univ. Press of Mississippi, 2017-07-20. ISBN 978-1-4968-1177-6.
# El goril·la

El goril·la (original: The Ape) és una pel·lícula dels Estats Units de William Nigh, estrenada el 1940. Ha estat doblada al català.

## Argument

El Doctor Bernard Adrian ha començat unes investigacions mèdiques per tal de curar una jove dona de la polio. Sap que és a prop de l'objectiu, però perquè la seva vacuna sigui eficaç, li cal procurar-se líquid raquidi d'un ésser humà. Per això, no vacil·larà a transformar-se en assassí... Però al mateix temps, un simi monstruós aconsegueix escapar-se d'un zoo. El terror no triga a estendre's a la ciutat.

## Repartiment

* Boris Karloff: El Doctor B.Adrian
* Ray Corrigan: el goril·la assassí
* Maris Wrixon: Miss Frances Clifford
* Gene O'Donnell: Danny Fosteur
* Pauline Drake:
* George Cleveland: Howley

## Referències

* ↑ esadir.cat. El goril·la. esadir.cat.
# Apogon gouldi

Apogon gouldi és una espècie de peix de la família dels apogònids i de l'ordre dels perciformes.

## Morfologia

Els mascles poden assolir els 6,6 cm de longitud total.

## Distribució geogràfica

Es troba a l'oest de l'Atlàntic central: Bermuda, Bahames i Mèxic.

## Referències

* ↑ AQUATAB.NET
* 1 2 «Apogon gouldi» (en anglès). FishBase. Froese, Rainer; Pauly, Daniel (editors).

## Bibliografia

* Smith-Vaniz, W. F. 1977. Apogon gouldi n. sp., a new cardinalfish from Bermuda (Perciformes: Apogonidae). Not. Nat. (Phila.) Núm. 452: 1-8.
# Vrádište

Vrádište és un poble i municipi d'Eslovàquia que es troba a la regió de Trnava, a l'oest del país.

## Història

La primera menció escrita de la vila es remunta al 1392.
# Front del Sud

El Front del Sud fou un partit polític del Sudan que operava principalment al sud.
Es va fundar al començament de 1965 a Khartum, constituït per un grups de funcionaris civils, estudiants i professionals (pel que a vegades fou anomenat Front Professional del Sud). La seva personalitat més coneguda fou Clement Mboro, fins aleshores independent, que va ser elegit president. El Front del Sud, que va reagrupar algunes organitzacions de masses actives a la revolució d'octubre de 1964, va tenir tres membres al gabinet: Mboro a Interior, Hilary Paul Logari a Treball, i Ezboni Mondiri a comunicacions; aquest darrer fou substituït per Gordon Mourat en la reorganització de març de 1965 que va seguir a l'expulsió del govern dels comunistes. Lugi Adwok fou el seu representant a la presidència col·lectiva (Consell de sobirania). Hilary Logali era el secretari general del partit i Gordon Abei el president, però després de la conferència de la Taula Rodona, Mboro va passar a la presidència i Logali va restar a la secretaria general.
A les eleccions que es van celebrar el 21 d'abril de 1965 a tot el país però el març-abril de 1967 al sud, no va tenir representació; la Unió Nacional Africana del Sudan va obtenir 10 escons; i només un liberal (Philip Abbas Ghabboush) fou elegit; a les eleccions de l'abril del 1968 la UNAS/SANU (Unió Nacional Africana del Sudan) va obtenir 15 escons i el Front del Sud 10, aconseguint 39.822 vots (2,2% del total nacional). Va col·laborar amb el ègim de Nimeiry establert el 25 de maig de 1969 i Alier va exercir altes posicions al govern.
Després del 1972 Abel Alier, cap del Front del Sud, va ser elegit president regional del sud i vicepresident del Sudan. Va exercir fins al 1978 i va retornar al càrrec el 1980 com a membre del front del Sud dins de la Unió Socialista Sudanesa. Quan Gaafar al-Nimeiry va decidir dividir la regió del sud en tres mini-regions el partit es va dividir i alguns membres, com Mboro, van marxar a l'exili; la revolta nacional sudista va esclatar el 1983 i molts membres del partit van passar al MPAS. La caiguda de Gaafar al-Nimeiry el 1985 va posar fi a les seves activitats.
El 2008 Abel Alier fou nomenat president de la Comissió electoral que havia de vetllar per les eleccions del 2009 (finalment celebrades el 2010).

## Referències

* The Sudan: contested national identities per Ann Mosely Lesch
* Foreign policy trends in Southern Sudan per John G. Nyuot
# Sarcosina

La sarcosina, també coneguda com a N-metilglicina, és un intermedi i subproducte en la síntesi i degradació de la glicina. La sarcosina es metabolitza a glicina per l'enzim sarcosina deshidrogenasa, mentre que la glicina -N-metil transferasa genera sarcosina a partir de la glicina. La sarcosina és un aminoàcid natural que es troba en els músculs i altres teixits del cos. En el laboratori es pot sintetitzar de l'àcid cloroacètic i la metilamina. La sarcosina és dolça i es dissol en aigua. Es fa servir per fabricar surfactants biodegradables i pastes de les dents entre altres aplicacions.
La sarcosina és ubiqua en els materials biològics i és present en aliments com l'ou, gall dindi, pernil, verdures, llegums, etc.

## Esquizofrènia

Recentment, la sarcosina ha estat investigada en relació a la malaltia mental esquizofrènia. Es suggereix que la ingestió de 2 g/dia de sarcosina i teràpia d'ajuda de certs antipsicòtics (no clozapina) en l'esquiofrènia dona reduccions significatives en la simptomatologia.

## Depressió

El trastorn depressiu major també sembla, en els estudis previs fets, que es pot prevenir amb sarcosina.

## Història

La sarcosina va ser aïllada primer per Justus von Liebig el 1847 i li va donar el nom provinent de la paraula grega (sarko) per la carn, mentre que Jacob Volhard va ser el primer a sintetitzar-la el 1862.
Volhard treballà en el laboratori amb Hermann Kolbe.

## Referències

* ↑ Lane H, Huang C, Wu P, Liu Y, Chang Y, Lin P, Chen P, Tsai G «Glycine transporter I inhibitor, N-methylglycine (sarcosine), added to clozapine for the treatment of schizophrenia». Biol Psychiatry, 60, 6, 2006, pàg. 645–9. DOI: 10.1016/j.biopsych.2006.04.005. PMID: 16780811.
* ↑ Tsai G, Lane H, Yang P, Chong M, Lange N «Glycine transporter I inhibitor, N-methylglycine (sarcosine), added to antipsychotics for the treatment of schizophrenia». Biol Psychiatry, 55, 5, 2004, pàg. 452–6. DOI: 10.1016/j.biopsych.2003.09.012. PMID: 15023571.
* ↑ http://clinicaltrials.gov/ct2/show/NCT00977353 Clinicaltrials.gov "N-methylglycine (Sarcosine) Treatment for Depression"
* ↑ http://publishing.cdlib.org/ucpressebooks/view?docId=ft5g500723&chunk.id=d0e7179&toc.depth=1&toc.id=d0e7179&brand=eschol University of California Press "The Quiet Revolution"